Държавен вестник, бр. 63, 2009 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  63
10. обсъжда предложения от министъра на
правосъдието проект на бюджет на съдебната
власт в частта му относно Инспектората и го
представя на Висшия съдебен съвет;
11. предоставя публично информация за сво-
ята дейност и публикува отчета за дейността си
на страниците на Инспектората и Висшия съде-
бен съвет в интернет;
12. обжалва пред Върховния администрати-
вен съд решенията на Висшия съдебен съвет по
дисциплинарните производства по реда и усло-
вията на чл. 323 ЗСВ;
13. приема правилник за вътрешния тру-
дов ред, вътрешни правила за документообо-
рота и други актове в случаите, предвидени в
закон.
(2) Инспекторатът приема решения с мно-
зинство повече от половината от членовете си.
Чл. 9. (1) Инспекторатът осъществява дей-
ността си съобразно правомощията, определе-
ни в Конституцията на Република България и
Закона за съдебната власт, чрез проверки, про-
учване и анализи.
(2) Въз основа на действията на Инспекто-
рата по ал. 1 и в съответствие с констатациите
и изводите на проверяващия екип се изготвя
съответно акт за резултатите от проверката,
становище, сигнал, предложение.
Г л а в а  т р е т а
ОРГАНИЗАЦИЯ НА ДЕЙНОСТТА
НА ИНСПЕКТОРАТА
Раздел I
Организация и ред за извършването на
планови проверки
Чл. 10. (1) Инспекторатът ежегодно до края
на март изготвя програма за плановите про-
верки.
(2) Годишната програма съдържа:
1. апелативните райони и органите на съдеб-
ната власт, в които ще бъде извършена комп-
лексна проверка;
2. органите на съдебната власт, в които ще
бъдат направени тематични и контролни про-
верки;
3. примерен график за извършване на про-
верките.
(3) Годишната програма може да бъде до-
пълвана и изменяна с решение на Инспек-
тората.
(4) Годишната програма се обявява на стра-
ницата на Инспектората в интернет.
Чл. 11. (1) Комплексните проверки се отна-
сят до цялостната дейност на органа на съдеб-
ната власт.
(2) Тематичните проверки се извършват по
конкретна тема относно приложението на за-
кона от орган на съдебната власт, съдия, проку-
рор или следовател.
(3) Контролните проверки се извършват след
комплексна или тематична проверка, при кои-
то са дадени препоръки за преодоляване на
констатирани негативни практики.
Чл. 12. (1) След приемането на годишната
програма се определят екипите, които ще из-
вършат проверките. Екипите включват инспек-
тор и експерти, които го подпомагат.
(2) Проверките се извършват от един или
повече екипи.
(3) Екипите са определят чрез жребий, про-
веждан от главния инспектор в присъствието
на всички инспектори.
Чл. 13. След определяне на екипите главни-
ят инспектор възлага извършването на провер-
ката със заповед, която съдържа:
1. органа на съдебната власт, съдията, про-
курора или следователя, който ще бъде прове-
ряван, задачите и срока за извършване на про-
верката;
2. името на проверяващия по чл. 12;
3. поименния състав на експертите, които го
подпомагат;
4. срока за съставяне на акта за резултатите
от проверката.
Чл. 14. (1) След като проверката бъде завър-
шена, екипът изготвя акт за резултатите от про-
верката, който се подписва от инспектора.
(2) В акта се посочват заповедта за възлага-
не на проверката, органът на съдебната власт,
съдията, прокурорът или следователят, който е
проверяван, задачите и обхватът на проверка-
та, името на проверяващия инспектор и експер-
тите, които го подпомагат, констатациите от
извършваната проверка, изводи и при необхо-
димост препоръки и срок за изпълнението им.
(3) Към акта за резултатите от проверката
се прилагат документите, изисквани и предос-
тавени за проучване, както и съставени в хода
на проверката.
Чл. 15. (1) Актът се изпраща на администра-
тивния ръководител на проверявания орган на
съдебната власт.
(2) Актът за резултатите от проверката се
изпраща на съдия, прокурор, следовател или
заместник на административния ръководител
от проверявания орган на съдебната власт, ко-
гато съдържа констатации за неговата работа и
препоръка да се направи предложение за нала-
гане на дисциплинарно наказание.
(3) Получаването на акта за резултатите от
проверката се удостоверява с обратна разпис-
ка, уведомление за връчване от куриерска служ-
ба или писмена разписка от лицата по ал. 1 и
2, в която са посочени датата на получаване и
имената на връчителя и получателя на акта.
(4) Административният ръководител, съди-
ята, прокурорът или следователят могат в 7-
дневен срок от датата на връчването на акта да
направят възражение пред главния инспектор.
Възражение в същия срок може да направи и
заместникът на административния ръководи-
тел, когато по отношение на него има направе-
но предложение за налагане на дисциплинарно
наказание.
(5) Актът или изготвеният въз основа на
констатациите в него сигнал или предложе-
ние могат да бъдат изпратени на горестоящия